Doc Hollywood

Doc Hollywood er en amerikansk romantisk filmkomedie fra 1991 med Michael J. Fox i hovedrollen. Andre sentrale roller blir spilt av Woody Harrelson og Julie Warner. Filmen er regissert av Michael Caton-Jones og er basert på Neil B. Shulmans bok What? Dead again?. Shulman var også assistent på produksjonssiden.

Filmen ble forholdsvis godt mottatt av anmelderne og ble en moderat publikumssuksess på amerikanske kinoer. 

Filmens soundtrack er «The One and Only», fremført av Chesney Hawkes og skrevet av Nik Kershaw.

 Handling 
Den unge, nyutdannede og fremadstormende legen Ben Stone (Michael J. Fox) er på vei til Beverly Hills i sin sportsbil, hvor han skal begynne sin karriere som plastisk kirurg for filmstjernene. Et uhell på veien gjør imidlertid at han får et ufrivillig opphold i en idyllisk landsby i Sørstatene. Den harmløse bilulykken fører til at han blir idømt 32 timers samfunnsstraff ved stedets lokale sykehus. Stone godtar dommen og er fast bestemt på å reise til Beverly Hills etter at soningen er fullført. Men i løpet av tiden ved sykehuset møter han jordnære mennesker som sørger for å få jekket ned den arrogante unggutten. Dessuten er byens gamle lege er snart ute av tjeneste, og innbyggerne gjør sitt beste for å få Stone til å bli værende. Stone virker imidlertid å være en vanskelig person å overtale, men da det oppstår en romanse mellom ham og stedets kvinnelige ambulansesjåfør (Julie Warner), blir han i større tvil om han virkelig ønsker å forlate stedet.

 Om filmen 
Filmens handling skulle forestille å ligge i Sør-Carolina, men den ble innspilt i det lille stedet Micanopy i Florida.

 Anmelderne og publikum 
Filmen ble forholdsvis godt mottatt av anmelderne og har oppnådd 77% på Rotten Tomatoes (juli 2009).http://www.rottentomatoes.com/m/doc_hollywood/ Den kjente amerikanske filmkritikeren Roger Ebert gav den tre av fire stjerner.http://rogerebert.suntimes.com/apps/pbcs.dll/article?AID=/19910802/REVIEWS/108020301/1023

Den ble en moderat publikumssuksess og innbrakte nesten $55 millioner ved amerikanske kinoer alene.http://www.boxofficemojo.com/movies/?id=dochollywood.htm

 I Norge 
VGs anmelder gav den terningkast tre og beskrev den som «søt, hyggelig og småmunter», men mente også at den var veldig forutsigbar. Dagbladets anmelder gav den også terning tre.http://www.dagbladet.no/tekstarkiv/artikkel.php?id=5001970031619

 I rollene 
(utvalg)
 Michael J. Fox: Benjamin Stone
 Julie Warner: Vialula (Lou)
 Woody Harrelson: Hank Gordon
 Barnard Hughes: Doctor Aurelius Hogue
 David Ogden Stiers: Nick Nicholson
 Bridget Fonda: Nancy Lee Nicholson
 George Hamilton: Doctor Halberstrom 
 Frances Sternhagen: Lillian

 Referanser 

 Eksterne lenker 


Kategori:Romantiske komedier fra USA
Kategori:Filmer fra 1991
Kategori:Filmer basert på bøker
Kategori:Engelskspråklige filmer